শাকিব খান গত ৩০ অক্টোবর ‘চালবাজ’ ছবির শুটিং শেষ করে ভারত থেকে ঢাকায় ফিরেছেন। এরপর আজ ৪ নভেম্বর এফডিসিতে ‘আমি নেতা হব’ ছবির শুটিংয়ে অংশ নেন। আর ৫ নভেম্বর সকালের ফ্লাইটে থাইল্যান্ড যাচ্ছেন তিনি। এ খবরও প্রিয়.কম’কে জানান শাকিব। জানা গেছে, কলকাতার প্রযোজনা প্রতিষ্ঠান শ্রী ভেঙ্কটেশ প্রযোজিত নাম চূড়ান্ত না হওয়া নতুন একটি ছবির শুটিংয়ে যাচ্ছেন তিনি। ছবিটি পরিচালনা করবেন কলকাতার জনপ্রিয় নির্মাতা রাজিব বিশ্বাস।